Horacio Oduber Hospital

Dr. Horacio E. Oduber Hospital (HOH) ta un hospital general di tamaño mediano na Aruba. E ta situa nortwest di e capital Oranjestad, den e zona di Eagle unda antes tabata lokalisa Arend Petroleum Maatschappij. E hospital, cu ta hiba e nomber di e medico Arubiano, Horacio Oduber, a cuminsá funciona cu 187 cama fin di aña 1976. El a wordo oficialmente inaugura dia 5 di mart 1977 den presencia di Wilhelm de Gaay Fortman, minister di Asuntonan Antiano di Hulanda. Actualmente e hospital ta dispone di 320 cama y tin mas di 1000 persona emplea. E maneho ta den man di fundacion Stichting Ziekenverpleging Aruba.Board of Directors, Website oficial HOH

HOH ta afilia na Dutch Caribbean Hospital Alliance (DCHA), un organisacion cooperativo di hospitalnan den Caribe Hulandes. Oprichting ziekenhuiscoöperatie “Dutch Caribbean Hospital Alliance” een feit, Rijksoverheid (10 di februari 2021) 

 Historia 
Horacio Eulogio Oduber (1862-1935) tabata e prome dokter Arubiano y tabata tin un practica na cas na Wilhelminastraat.Historische figuren: Horacio Oduber. Historiadiaruba.aw. Gearchiveerd riba 2 augustus 2023. Geraadpleegd riba 1 mei 2020. E dokter a wordo paga hopi biaha solamente na especie of duna forra pa su cabai. Hopi hende a muri di infeccion, virus of enfermedatnan cu no tabata conoci na e tempo ey. Segun estimacion, rond di 1910 tin mas o menos 8,000 hende bibando na e isla. Nan tabata mayormente trahadonan di finca cu poco recurso financiero. Pasobra no tabatin hospital na e tempo ey, dokternan a tuma patiëntnan na nan cas y operacionnan necesario, manera amputacion, tabata wordo haci solamente door di duna hopi rum pasobra no tabatin anestesia. 

Na e cambio di siglo, poblacion a aumenta rapidamente y e infirmeria di Horacio Oduber tambe a bira muchu chikito. Pa yuda cu e necesidad, a surgi hospicianan manera na Madiki y na Oude Schoolstraat, y a establece un hospital militar chikito na Fort Zoutman."Bij het 25-jarig bestaan van het San Pedro Hospitaal op Aruba", Amigoe, 28 september 1945. Gearchiveerd op 2 augustus 2023. Geraadpleegd op 1 mei 2020. "De Benedenwindsche eilanden:Aruba", Soerabaiasch handelsblad, 17 oktober 1903. Gearchiveerd op 2 augustus 2023. Geraadpleegd op 1 mei 2020.

Na 1904, un comite a cuminsa cobra placa pa establece un hospital na Aruba."Buitenland - ziekenhuis", Het Vaderland, 28 juli 1904. Geraadpleegd op 1 mei 2020. Cu ayudo di accionnan regional y local, e capital necesario pa esaki a wordo reuni door di Diocesis di Willemstad. "Historische momenten in ziekenverpleging: jenever als narcose bij amputatie van een arm", Amigoe, 10 september 1960. Gearchiveerd op 2 augustus 2023. Geraadpleegd op 1 mei 2020. Riba iniciativa di monseigneur Vuylsteke, cas di campo di plantacion Sividivi, cerca di Oranjestad, a wordo cumpra y, despues di uso temporario como un monasterio, a wordo converti den un hospital."Voormalige plantage groeide uit tot medische centrum: San Pedro hospitaal 40 jaar", Amigoe, 23 augustus 1960. Geraadpleegd op 1 mei 2020. E prome hospital Arubiano, San Pedro de Verona, a habri su portanan na 1920 door di e Rumannan Dominican. Expansion di facilidadnan pa 200 cama y renovacionnan na 1927, 1936 y 1953 a sigui, pero semper a resulta inadekua pa e creciente poblacion. Na 1971, gracias na finansiamento for di Hulanda,"Nederland eens met financiering nieuw hospitaal op Aruba", Amigoe, 23 mei 1970. Geraadpleegd op 1 mei 2020. a cuminsa cu construccion di un hospital nobo. For di 1977, e complex di hospital anterior a wordo usa como un cas di cuido pa hendenan mayornan.

Despues cu dos refinerianan di azeta a establece nan mes na Aruba na 1920, nan a sigui cu nan propio cuido di salud. E dokter di Arend Petroleum Company, Adriaan Dussenbroek (1893-1965), tabata tin un practica chikito na Quinta del Carmen, su resedencia priva na Bubali. Na 1929, un hospital chikito a wordo estableci pa personal di compania tras di su cas, cual tabata na uso te na 1943."Bubali: Arend-historie", Amigoe, 9 oktober 1968. Geraadpleegd op 1 mei 2020. Entre 1929 y 1972, Lago oil refinery na Seroe Colorado a opera un di dos hospital general di 120 cama,  cual tabata brinda cuido na nan empleadonan y nan famia, marineronan di tankeronan di azeta y ciudadanonan cu tabata asegura privadamente. Ora cu e refinerianan di azeta a cera, e complexonan di hospitalnan a wordo demolisha completamente; pa Eagle na 1953 y pa Lago na 1985.

 Cuido di salud y departamentonan 
Actualmente (2023), Horacio Oduber Hospital tin un capacidad di 187 cama. Na 2020, durante e crisis di corona, e cantidad di cama na e unidad di cuido intensivo a wordo aumenta di 6 pa 33. Di e cantidad aki, 12 cama a wordo regala door di Hulanda."Capacitieit intensive care Aruba opgeschaald", Antilliaans Dagblad, 13 april 2020. Gearchiveerd riba 2 augustus 2023. Geraadpleegd riba 1 mei 2020. Dependi riba cuido di hospital ta e mas o menos 120,000 habitantenan di Aruba, paciente manda for di islanan bishita y e 15,000 turista cu ta keda na e isla na promedio cada dia. Mas cu 10,000 paciente a wordo admiti na 2017 y e sala di emergencia ta atende entre 35,000 y 40,000 paciente anualmente. Un promedio di 900 referencianan pa cuido especialisa ta tuma luga anualmente for di e Caribbean Hulandes. "Uitzendingen naar Aruba hervat", Dolfijn FM, 20 februari 2020. Geraadpleegd riba 1 mei 2020. Maneho di e hospital ta na man di Stichting Ziekenverpleging Aruba (SZA), cual ta huer e compleho for di Stichting Onroerend Goed Aruba (SOGA).Board of Directors. Officiële website Aruba Hospitaal. Gearchiveerd riba 7 april 2020. Geraadpleegd riba 1 mei 2020.

Un proyecto grandi di expansion y renovacion a cuminsa na 2014, consistiendo di expansion di e hospital cu dos torre nobo y renovacion y modernisacion di e edificionan existente. E centro medico-administrativo nobo di 3 piso a wordo completa na 2016, y na 2017 e torre nobo di 6 piso cu un warda pediatrico, un sala di emergencia y un departamento di maternidad y obstetricia a wordo completa.

E hospital tin mas cu 20 specialidad diferente y mas o menos 1,300 empleadonan. Specialistanan di specialidad ta contratado door di HOH of nan ta traha independientemente (na priva y independiente). E personal ta hopi diverso, consistiendo di hendenan di Aruba y e region di Caribe, manera tambe hendenan di paisnan Europeo y Sur Americano. E diversidad aki ta haci cu trabou ta tuma luga den un ambiente multilingue manera Papiamento, Spaño y Ingles ademas di e idioma di trabou Hulandes. Esaki tambe ta util pa turismo, e pilar economico principal di e isla.

 Galeria 

Category:Aruba